డెట్రాయిట్ యునైటెడ్ స్టేట్స్
లాస్ వెగాస్ లాస్ ఏంజిల్స్
కరీబియన్ సముద్రము-వెనిజులా గయానా-బొగోటా-కొలంబియా-పెరూ
బీజింగ్ - చైనా - చాంగ్‌చింగ్
ఉలాన్‌బాటర్ మంగోలియా
కాస్పియన్ సముద్రము - జార్జియా టిబిలిసి - అజర్‌బైజాన్ - బాకు
ప్యారిస్- ఫ్రాన్స్ - బోర్గ్-సెయింట్-మారిస్
యుకె ఆక్స్‌ఫర్డ్‌షైర్ - లండన్
జిటి ది గ్రాండ్ టూర్
వేల్స్ లండన్
లింకన్
స్కాట్‌ల్యాండ్
స్వీడెన్ - ఓస్లో - స్టాక్‌హోమ్‌‌‌‌‌‌‌
ది గ్రాండ్ టూర్
-హేయ్! -హలో, అందరికీ!
హలో. హలో.
-మీరు బాగున్నారా? -మేము బాగున్నాము.
ఆశ్చర్యచకితులను చేశారు.
మీకు ఎంతో ధన్యవాదాలు. మీకు ఎంతో ధన్యవాదాలు.
-అంతే. ధన్యవాదాలు. -ధన్యవాదాలు.
మీకు ఎంతో ధన్యవాదాలు.
స్వాగతం. ఈ వారం షోలో...
ఆబీ ఐస్‌ మీద 911 టర్బోలో పక్కగా వెళుతుంది.
రిచర్డ్, జిమ్ క్లార్క్‌ యొక్క అందమైన లోటస్ 25 నడుపుతాడు.
నేను పడిపోయేవాడినే.
చూస్తుంటే ఇది మంచి షోలా అనిపిస్తుంది.
అవును.
ఈ రోజు చూపించేది ఇదే. ఇప్పుడు...
ఇప్పుడు ఒక్క నిమిషం ఆగు, అంటే హావర్డ్, ఏడ్రియన్లు రావటం లేదా?
లేదు.
సమయం లేదు.
మనం నిజానికి ఫ్రెంచ్‌తో మొదలుపెడదాం.
ఇప్పుడు, వాళ్ళు స్పోర్ట్స్ కారును తరుచుగా చేయరు, కానీ చేసినప్పుడు
నిజంగా ఎవరూ అది కొనరు.
వాటిల్లో వెంచూరీ అట్లాంటిక్,
ఇంకా మాట్రా మ్యురేనా
ఇంకా సిమ్కా స్పోర్ట్ కార్లు ఉన్నాయి.
అవన్నీ కూడా మరుగున పడిపోయాయి.
సరే, కానీ నువ్వు చాలా సులువుగా ఉత్తమ
ఫ్రెంచ్ స్పోర్ట్స కారు తయారీదారుల గురించి చెప్పటం మర్చిపోయావు.
సరే, అది ఎయిర్‌బార్న్‌ ప్లేగ్‌లలో ఉత్తమమైనదని చెప్పవచ్చు.
-వాటిలో ఉత్తమమైనది ఏంటి? -లేదు.
లేదు. ఎప్పుడూ మంచి స్పోర్ట్స్ కార్లు తయారుచేసే
ఒక ఫ్రెంచ్ కంపెనీ ఉంది.
వాళ్ళు ఒక కొత్తది తయారు చేశారు, నేను అది పరీక్షిస్తున్నాను.
అది ఏ110.
అది అందరినీ తృప్తిపరిచిన
ఆల్పైన్ అనే ఫ్రెంచ్ కంపెనీ తయారుచేసింది.
అసలైన ఏ110, ఉదాహరణకు, 1973లో ప్రపంచ ర్యాలీ ఛాంపియన్‌షిప్ గెలుచుకుంది.
ఇప్పుడు ఈ కొత్త కారుకు అదే కారు పేరు ఇవ్వటమే కాకుండా,
అవే రూపురేఖలు ఇచ్చారు.
అయితే ఇక్కడ ఉన్నది చిన్న స్వచ్ఛమైన, ఎలాంటి ఇబ్బందులు లేని
సరిగ్గా పోర్ష కేమన్, ఆడి టిటిలను లక్ష్యంగా తయారు చేసిన స్పోర్ట్స్ కారు.
దురదృష్టవశాత్తు, ఇక్కడే సమస్య ప్రారంభమైంది.
ఆల్పైన్ ఆరంభ వర్షన్ ధర 51,000 పౌండ్లు.
యాభై ఒక్క వేల పౌండ్లు. మరో ఒక వెయ్యి ఎక్కువతో,
మీరు టీటీ ఆర్ఎస్ కొనుక్కోవచ్చు.
క్లార్క్‌సన్ ఇంతకు ముందు సీరీస్‌లో నడిపినది,
అది చాలా శక్తివంతమైంది, వేగవంతమైనది.
పోర్ష కేమన్‌ను మీరు 51000 పౌండ్లకు కొనుక్కోవచ్చు, అది దీనికంటే
ఎంతో శక్తివంతమైంది, అది పోర్ష,
ఇదేమో ఆల్పైన్.
అదే నువ్వు పబ్‌కు వచ్చినప్పుడు వివరించాల్సింది.
ఇంజన్ కూడా కాస్త బలహీనంగా వినిపిస్తుంది.
నా ఉద్దేశం అది చేసే శబ్ధం అని కాదు, నా ఉద్దేశం ఎవరైనా మనల్ని
"దానిలో ఇంకేం ఉంది మరి?" అడిగినప్పుడు అని. ఎందుకంటే దానికి సమాధానం,
"నాలుగు సిలిండర్ 1.8 లీటర్ల టర్బో, బాబు."
50,000 పౌండ్లకు ఎక్కువకా? అంటే, అంతేనా?
నేను దాని రూపురేఖల గురించి కూడా ఖచ్చితంగా చెప్పలేను.
అసలైన 1960లలోని వర్షన్ ఉత్తమమైనది,
కానీ నా ఉద్దేశంలో, ఈ ఆధునిక రీబూట్ అంతగా పని చేయదు.
నేను అనుకోవడం, ఈ ఆధునిక కార్లలో,
‌హెడ్‌లైట్లు నేలకు ఎంత ఎత్తులో ఉండాలి,
బానెట్ పాదచారులకు ఎంత అనువుగా ఉండాలి అనే నియమాలే సమస్య అనుకుంటా.
కానీ ఆధునిక చట్టాన్ని 1960ల రూపకల్పన భాష పై పొడిగిస్తే,
అది బలహీన నివాళుల చర్యతో ముగుస్తుంది.
అయితే, ఏదైనా మంచి విషయం చెప్పటానికి ఉందా?
అంటే, నిజానికి, ఉంది.
మొదటి విషయం, ఆల్పైన్ రెనో వారిదే అయినా,
ఈ కారు అందంగా రూపుదిద్దుకున్న మెగాన్ మాత్రమే కాదు.
ఏ110, వాస్తవానికి, మొదటినుంచి మిడ్ ఇంజన్, రియర్ డ్రైవ్ స్పోర్ట్స్ కారుగా
రూపొందించబడినది.
బాడి మరియు ఛాసీ పూర్తిగా ఆల్యూమినియంతో చేశారు,
దానికి కారణం చాలా సాధారణమైంది. అది బరువు తక్కువ.
అది మొదలుకొని, ఇంజనీర్లు తెలివిగా
వాళ్ళు మిగతా కారంతా అవసరం లేని ప్రతి గ్రామును తొలగించారు.
సీట్లు, ఉదాహరణకు,
రెనోలో ఉన్న వాటిలో సగానికి తగ్గించారు.
హ్యండ్ బ్రేక్‌ను విడిగా కాకుండా ప్రధాన క్యాపిలరీలో అమర్చారు,
అది ఇంకో 2.5 కిలోలు తగ్గించింది.
స్టీరియో కూడా అవసరమున్నంత తేలికైన రూపకల్పన.
డిక్కీ ముందు ఉంది, అది ఇలాంటి ఒక చిన్న సూట్‌కేసు
పట్టేటంత లోతు ఉంది.
కానీ నేను ఇప్పుడు, ఆ సూట్‌కేస్ అక్కడ పెట్టటం వలన
బరువు పెరుగుతుందని అనుకుంటున్నాను.
అందుకే నేనేం చేస్తానంటే రాత్రికి కావాల్సిన సామాగ్రి అంతా విడిగా అందులోనే పెట్టేస్తా.
దానివల్ల కలిగే ఏకైక ఇబ్బంది ఏమిటంటే
నేను ఉదయం నా ప్యాంటు మార్చుకోవాలంటే బయటకు రావాలి.
అందుకే, ఆల్పైన్‌లో అమితంగా తగ్గించిన బరువుకు కృతఙ్ఞతలు తెలుపుకోవాలి,
ఈ కారు కెమన్ లేదా ఆడీ టీటీ కంటే 300 కిలోలు బరువు తక్కువ,
అది అత్యధిక ఫలితం ఉంటుంది.
అకస్మాత్తుగా, అది 1.8 లీటర్లది,
248 హార్స్‌పవర్‌ది అన్నది అంత పెద్ద విషయం అనిపించదు.
ఇది ఖచ్చితంగా చాలా వేగంగా వెళుతుంది.
సున్నా నుంచి అరవై, నాలుగున్నర సెకన్లలో.
అత్యధిక వేగం, గంటకు 155 మైళ్ళ పరిమితితో.
తరువాత, మలుపు వచ్చినప్పుడు,
ఇది ఎంత లాఘవమైనదో తెలుస్తుంది.
ఇది ఈక అంత బరువున్నది నడుపుతున్నట్టుంది.
ఇది కార్టూన్లలోని కారులాగా ఉంది.
ఇది ఆ చిన్న బుడగలలో చెబుతున్నట్టు రావాలి...
పిత్!!!
పోవ్!!
బామ్!!
కానీ ఏ110 కొద్దిపాటి నియమాలతో నిర్మించబడింది అయినా కానీ,
మీకు ఒక సాధారణ, సౌకర్యంగా లేని స్పార్టన్ ట్రాక్ డే కారులో ఉన్నట్టు ఉండదు.
ఇందులో ఏసీ, శాటిలైట్ నావిగేషన్, ఫోన్ కనెక్టివిటీ ఉన్నాయి.
మీకు కావలసిన అన్ని అధునాతన సౌకర్యాలు ఉన్నాయి.
దీని తక్కువ బరువు, చిన్న సైజు
జలపాతంలో జాలువారుతున్న అనుభూతిని ఇస్తుంది.
తక్కువ బరువు అంటే ఇంత పెద్ద టైర్లు ఉండక్కర లేదు,
అంత పట్టు అవసరం లేదు. అది కారుకు ఎక్కువ అనిపిస్తుంది.
తక్కువ బరువు అంటే తక్కువ ఇంధన వాడకం, తక్కువ ప్రసరణలు ఉంటాయి.
ఇది అన్నిటిలో విజేతనే.
ఇది నిజానికి నేను ఇన్నేళ్ళుగా నడిపిన కార్లలో అత్యంత తెలివైన కారు
అందుకు నాకు ఇది నచ్చింది. నాకు నచ్చింది.
ధన్యవాదాలు.
అయితే, సాధారణ ఇంజన్,
నాకు అంతగా నచ్చని రూపం, అధిక ధర ఉన్నా కానీ, నీకు నచ్చిందా?
అవును. నాకు అది నచ్చింది, నిజంగా. అది నచ్చింది.
సరే, కానీ నువ్వు కొనుక్కుంటావా?
కొనుకున్నాను.
అది ఒకటి కొనుక్కున్నావా?
కొనుకున్నాను, నిజానికి, గోర్డన్ మరీ కూడా కొనుకున్నాడు.
నేను అతని ఫొటో నాతో పాటు తెచ్చాను, అతను.
అతను మెక్‌లారెన్ ఎఫ్1 రూపొందించాడు, అందుకే అతనికి తెలుసు.
అయితే ఈ స్పోర్ట్స్ కారు పిచ్చి షర్టులు వేసుకునే పెద్దవారి ఎంపికన్నమాట. చూడు.
అయితే అది తెలియటం మంచిది.
ప్రత్యక్షంగా, కానీ, ఇప్పుడు అది ఎంత వేగంగా ఎబోలా డ్రోమ్‌ను చుట్టి వస్తుందో చూద్దామా?
అమె బయలుదేరింది.
త్వరగా స్టార్ట్ అవుతుంది, పై గేరుకు మారిన్నప్పుడు ఎగ్జాస్ట్ పాప్ అవుతుంది.
వెంటనే ఈజింట్ స్ట్రెయిట్ మీదకు, నిజానికి, అది తిరిగిపోలేదు.
బహుశా జేమ్స్ దానికున్న లాభాల గురించి చెప్పింది నిజమే అనుకుంటా.
ఎంతో గొప్పగా చివరి ఈజింట్ మలుపు తిరుగుతుంది.
యువర్ నేమ్ హియర్‌కు వచ్చింది,
త్వరగా వేగాన్ని తగ్గించింది.
టైర్లకు ఇబ్బంది అయినా కానీ అది ఎంతో వేగంగా వెళుతుంది.
ఇప్పుడు కాంటర్ తిరిగి ఈజింట్‌కు వచ్చింది.
వేగం పుంజుకుంటుంది,
మిడ్‌పాయింట్ దగ్గర బ్రేకులు మెల్లగా నొక్కింది.
ఇప్పుడు గట్టిగా బ్రేకులు నొక్కుతుంది.
ఓల్డ్ లేడీస్ హౌజ్ వైపుకు సెవన్ స్పీడ్ బాక్స్‌ త్వరగా నొక్కింది. వేగం తగ్గిందా?
లేదు, మధ్యలో ఇంజన్ ఉండి ముందు తేలికగా ఉండే కార్లకు అది అంత తక్కువేం కాదు.
నిజానికి నాకు దీనిని రూపొందించిన తీరు నచ్చింది, నేను సరిగానే చెప్పాను.
ఇప్పుడు గొర్రెల మైదానం మాత్రమే దాటాలి.
ఇదిగో వచ్చేశాం.
అవును, ముగింపు లైను దాటటం కోసం అది చాలా గొప్పగా తగ్గించిన వేగం.
-బాగుంది. అది బాగుంది. -సరే, చూద్దాం.
-మంచి డ్రైవింగ్. మంచి సామర్థ్యం. -అవును.
కరెక్టే.
సరే. చూద్దాం అది ల్యాప్ బోర్డులో ఎక్కడ ఉందో.
అది మొదటి పదిలో స్థానం సంపాదిస్తుందా?
ల్యాప్ బోర్డ్
అయ్యో, అది లేదు.
క్షమించు, మిత్రమా, అది మధ్యలో ఇంజన్ ఉన్న కారుకు నిరాశ కలిగించే విషయం.
-అవును. -చూడు, ల్యాప్ టైమ్స్‌లో
ఉండటం ముఖ్యం కాదు. అది నేను ముందే చెప్పాను.
మొదట స్థానంలో ఉన్నవాడు, తరువాత చివరి స్థానంలోకి రావచ్చు.
చివరి స్థానంలో ఉన్నవాడు మొదటి స్థానానికీ రావచ్చు.
-అవును, కానీ అది 15వ స్థానం. -అవును, నిజమే.
అవునవును.
అయితే?
అది కార్లకు రొమేన్ గ్రూషో లాంటిది.
-రొమేన్ ఎవరు? -గ్రూషో.
-అతను ఎవరు? -అతను ఒక ఫ్రెంచ్ రేసు డ్రైవర్,
ప్రపంచంలో 15వ ఉత్తమ ఫార్ములా వన్ డ్రైవర్, అతనిని నువ్వు ఇష్టపడతావు.
-నాకు అతను ఇష్టమే. -మంచిది.
మంచిది. అయితే అది మనం పరిష్కరించాము.
ఇప్పుడు మనం కొనసాగించాల్సిన సమయం ఎందుకంటే ఇప్పుడు,
మనం సంభాషణ అనే తోటలో నుండి
ముచ్చట అనే యాపిల్ పండును దొంగిలించాలి.
మాటల వీధి‌లో ఉంది.
మాటల వీధి
-సరే, నేను నువ్వు అది చెబుతావనుకున్నా. -అదంటే నాకు ఇష్టం. చాలా ఇష్టం.
అది చాలా ఆసక్తికరంగా ఉంది.
ఇప్పుడు, ఈ రోజుల్లో చాలా మంది పాత కార్లు కొంటున్నారు,
మనకు అది ఎందుకో తెలుసు.
అవును, ఎందుకంటే ఒక పాత జాగ్వర్ ఈ-టైప్ లేదా ఆల్ఫా స్పైడర్ ఇతర ఆధునిక కార్లకంటే కూడా
ఆసక్తికరంగా ఉంటుంది, దాని విలువ తగ్గదు.
నిజానికి అది డబ్బు సంపాదించి పెడుతుంది.
అవును, సమస్య ఏంటంటే, మీరు మీ పాత కారులో కూర్చున్నాక...
-అది చెత్తగా ఉంటుంది. -అవును.
అవును. అతను సరిగ్గా చెప్పాడు.
మనం పాత కార్లు ఎంత దారుణంగా ఉంటాయో మర్చిపోతాము, నిజంగా. అంటే,
గంటకు 40 మైళ్ళకంటే ఎక్కువ దూరం వెళితే,
విండ్‌స్క్రీన్ వైపర్లు విండ్ స్క్రీన్ నుండి విడిపోతాయి.
అవును.
ఇంకా కారు ముందు లైట్లు కొవ్వొత్తులా ఉంటాయి ఇంకా...
-అవును, డీమిస్టరు పనిచేయదు. -లేదు, చేయదు.
-ఇంకా హీటరూ పనిచేయదు. -చేయదు.
మిగతావి అంతా శబ్ధం చేస్తుంటాయి, బ్రేకులు పనిచేయవు.
-ఖచ్చితంగా. -అవి పాత కార్లు. అవి...
నేను అది అనుభవం మీద చెబుతున్నాను. నా దగ్గర 40 ఏళ్ళ పాత ఫెరారీ ఉంది.
అది 308. ఇవన్నీ కాకుండా,
అది వినాశకరమైనంత నెమ్మది. అది మీరు నమ్మరు.
నేను ఇంటినుండి బయలుదేరగానే, వెనకాల జనం హారన్ కొడతారు, వారిలా అనుకుంటారు,
-"అది ఫెరారీ, అది..." -అవును. వాళ్ళు హారన్ కొడతారు.
నువ్వు ఇంకే కారైనా నడిపేటప్పుడు అలా జరగదా, జేమ్స్?
-అవును. -లేదు, లేదు, ఇది...
దారికి అడ్డు తొలుగు.
చాలా ఎక్కువ. నువ్వు--
కానీ అది నమ్మశక్యం కానిది.
-ఎంత, అదెంత నెమ్మదిగా ఉంది. -చాలా నెమ్మదిగా ఉంది.
సరే, కాదు, కానీ అ విషయాన్నే మనం ఇక్కడ చెప్పాలని అనుకుంటున్నది.
ఇప్పుడు చాలా కంపెనీలు
పాత కార్లను తీసుకొని ఆధునీకరించి ఇస్తారు.
మేము చెప్పాలనుకున్న వాటి గురించి కొన్ని ఇక్కడ మచ్చుకు చూపిస్తాము.
ఇక్కడ ఉన్నది, సింగర్ పోర్ష. నాకు దాని మీద అంత ఆసక్తి లేదు.
వీళ్ళిద్దరికి ఇష్టం కానీ నేను పట్టించుకోను.
తరువాత ఉన్నది ఈగల్ ఈ-టైప్ స్పీడ్‌స్టర్,
నేను ఇప్పటి వరకూ చూసిన ఒక ఉత్తమమైన కారు.
అది వాస్తవానికి నడపటానికి చాలా బాగుండే వాటిలో ఒకటి.
-అవును. -ఖచ్చితంగా బంగారం.
సరే, జర్మనీలో ఒక కంపెనీ ఉంది, వాళ్ళు ఆధునీకరిస్తారు, ఎలాగంటే
మీకు పాత మెర్సిడీస్ పగోడా ఎస్ఎల్‌లు గుర్తు ఉన్నాయా?
-అవును. -వాటిలో ఎఎంజి ఇంజన్లు పెడుతున్నారు.
-అవును. -దానిలో ఆధునిక ఎఎంజి ఇంజన్ పెట్టారా?
దానిలో ఎఎంజి ఉంది. ఆ ఇంజన్‌ చూడాలనుందా?
-అవును. -అయితే, ఇంకొక ఫొటో ఉంది.
-ఆగండి. ఇదిగో, అది చూడండి. -అది ఒక కారు.
-ఇప్పుడు మీకది నచ్చినట్టు కనిపిస్తుంది. -చాలా నచ్చింది.
-మీకు ఇంకా బాగా నచ్చేది ఉంది. -నచ్చిందా?
అయ్యో, భగవంతుడా.
అది పాత '68లోని డాడ్జ్ ఛార్జర్.
-నీ దగ్గర ఒకటి ఉండాలి కదా? -అవును.
కానీ ఎవరో అందులో
వెయ్యి హర్స్‌పవర్ ఆధునిక హెల్‌క్యాట్ ఇంజన్ పెట్టారు.
నా ఉద్దేశ్యం.
నాకు కాస్త ఏకాంతం కావాలి.
ఆ ఫొటోతో.
అది చాలా మంచి ఆలోచన అనుకుంటాను.
అవును, నిజానికి, అది చాలా మంచి విషయం
ఎందుకంటే మనందరం జెన్‌సెన్ ఇంటర్‌సెప్టర్ నచ్చుతుందని అనుకుంటాం.
-అవును. -అవును కాదా? వాస్తవానికి, అది కదలదు.
ఒకవేళ కదిలితే ఆగదు.
బ్రేకులు పని చేయవు, మిగతాదంతా దారుణంగా ఉంటుంది.
కానీ ఇక్కడున్న జెన్‌సన్ ఇంటర్‌సెప్టర్‌కు ఆధునిక బ్రేకులు ఉన్నాయి,
ఆధునిక కూలింగ్ వ్యవస్థ, ఇంకా కోర్వెట్ ఇంజన్ ఉంది.
లేదు, అందులో ఉంది. నేను ఆ కారు నడిపాను, అది అద్భుతంగా ఉంది.
కానీ ఇప్పుడు కాదు ఎందుకంటే
ఎవరో గుడ్‌వుడ్‌లో కంచె చుట్టూ చుట్టారు.
దానికి ముందు అది అద్భుతంగా ఉండేది. అది అద్భుతమైన కారు.
అది నిజంగా, అద్భుతమైంది.
నేను అది వివరించాలని అనుకుంటున్నాను, ఆ కీచుమనే శబ్ధం జేమ్స్ ఆలోచన కాదు.
అది...
-అది గాలి. ఆ రోజు చాలా గాలి వీచింది. -ఆ రోజు చాలా గాలి వీచింది.
మేము టెంటులోనే ఉండాలని నిర్ణయించుకున్నాము ఎందుకంటే మాకు చాలా కోపంగా ఉంది.
-ఇంకా కొండపైన ఉన్నాం. -ఇంకా కొండపైన ఉన్నాం.
అవును, కానీ తిరిగి నిర్మించిన కార్లతో సమస్య ఏంటంటే
అవి ఖరీదైనవి. అవి చాలా ఖరీదైనవి.
-అవును. -ఆ మెర్సిడీస్ పగోడా ఎస్‌ఎల్,
అది 3,00,000 పౌండ్లు.
ఆ సింగర్ పోర్ష‌లు, 4,00,000 పౌండ్లు.
ఈ టైపు స్పీడ్‌స్టర్లు, 650 వేల డాలర్లు. అది చాలా ఎక్కువ.
సమస్య ఏంటంటే, ఇలాంటి పని చేస్తున్న కంపెనీలు,
దానికి అంత వెల పెడతారని వాళ్ళకు తెలుసు
ఎందుకంటే వాళ్ళ వర్క్‌షాపులకు వచ్చే వినియోగదారులు
నిత్యము హెలికాప్టర్లలో
యుక్రేనియన్ గర్ల్‌ఫ్రెండ్‌తో, లూయిస్ హామిల్టన్ వాచీ పెట్టుకొని వస్తారు.
వాస్తవం ఏమిటంటే, ఒకవేళ మీరు అలాంటి వేషదారణలో అలా ప్రవర్తిస్తే,
అలా బడాయిగా వస్తే, మిమ్మల్ని దోచుకుంటారు.
-అది పనిచేసేది అలానే. -వచ్చిన వాళ్ళను బట్టి వెల చెబుతారు, కదా?
అది చేతులారా చేసుకున్నట్లు, కదా? నిజానికి మీరు చేయాల్సింది ఏంటంటే,
వాళ్ళకు ఫోన్ చేసి "నన్ను స్టేషన్ నుంచి తీసుకు వెళతారా?" అని అడగాలి.
-లేదు. -అదే మంచిది.
కాదు, బస్‌ స్టాప్ అనాలి.
-అవును. -"నన్ను బస్ స్టాప్ నుంచి తీసుకెళ్ళండి.
"మీరు చేస్తున్న కార్లు చూడాలని వచ్చా."
నాకు ఇప్పుడే ఒక ఆలోచన వచ్చింది, సరేనా? ఇది కనుగొనండి.
అసలైన ఓపెల్ మాంట ఏ,
-గుర్తుందా? -గుర్తుంది.
-గుండ్రని టెయిల్‌లైట్లు. -అవునవును. బ్లాక్ బానెట్.
అవును, కానీ అందులో ఆధునిక వాక్స్‌హాల్ విఎక్స్‌ఆర్ ఇంజన్‌ ఉంది,
అందుకే నేను అది చేసే కొంతమందిని కనుగొన్నాను.
అది ఫోన్ చేస్తాను, తరువాత నేను బస్‌లో ట్రాక్ సూట్‌లో వెళ్ళి వాళ్ళను కలిసివస్తా.
-వాళ్ళు... -దానికి యాభై పౌండ్లు చార్జ్ చేస్తారు.
బహుశా నాకు 40 చేస్తారు, ఎందుకంటే నాకు ఇంటికెళ్ళడానికి పది పౌండ్లు కావాలి.
ఇప్పుడు. ఒక కొత్త ఎలక్ట్రిక్ కారు వచ్చింది
ఎవరిదంటే, మీరు ఇది నమ్మరు...
-చెప్పు. -కలాష్నికోవ్.
-నిజంగానా? -అవును.
ఏకే 47లు తయారు చేసేవారు ఇప్పుడు ఎలక్ట్రిక్ కార్లు తయారు చేయబోతున్నారు.
-నాకు అది నచ్చింది. -నాకు తెలుసు.
-మీరు దాని ఫొటో చూడాలని అనుకుంటున్నారా? -అవును.
ఇదిగో.
-దేవుడా. -లేదు, నవ్వకండి.
ఎందుకంటే వెనుకనుంచి చూస్తే నిజానికి బాగాలేదు.
అవును, ఇదిగో.
అయ్యో, నువ్వు కరెక్టే. నిజంగా బాగోలేదు కరెక్టే.
ఇప్పుడు నేను అనుకోవటం అందులో ఎనిమిది భాగాలు తరలిస్తారు.
అది మీరు మూడు నెలలు నేలలో పూడ్చ వచ్చు,
అది రిచర్డ్ హామండ్ వాడితేనే జామ్ అవుతుంది.
అవును. నువ్వు సరిగ్గా చెప్పావు.
కానీ వాళ్ళది విప్లవాత్మక సాంకేతికత అంటారు.
అందులో ఉందా? దానిలో సెంట్రల్ లాకింగ్, లోడింగ్ ఉన్నాయా?
మరీ ముఖ్యంగా, పెళ్ళిళ్ళలో గాలిలోకి కాల్చవచ్చా?
నువ్వు బహుశా చేస్తావు.
పరీక్ష ఫలితాలు, పిల్లలు బయటకు వెళ్లి అది చేస్తారు.
లేదు, కానీ కలాష్నికోవ్ అనే కారును నడపటం అన్న ఆలోచన...
-అది అద్భుతంగా అనిపిస్తుంది. -అవును. అది చాలా బాగుంది.
సరే. నువ్వు ఈ మధ్య ఏమి నడపుతున్నావు, రిచ్?
-అంటే, అది కలాష్నికోవ్. -అదిగో.
-సమస్య ఏంటంటే,
వాళ్ళు వాళ్ళ పేరున్న చాలా టీషర్ట్‌లు,
మగ్గులు, టోపీలను అమ్మనున్నారు,
కానీ అసలైన కార్లు కాదు.
అది ఫెరారీలాగా ఉంది.
ప్రాథమికంగా, ఫెరారీ, అవును.
ఇదిగో ఒకటి. డార్సెట్ ఎకో అనే
డార్సెట్ స్థానిక వార్తాపత్రిక నుంచి ఒక కథనం ఉంది
అది అనవసర నివేదికకు అవార్డు గెలుస్తుంది అని అనుకుంటున్నాను
ఎందుకంటే అది ఒక మోటారు సైకిలు, ట్యాంకుకు జరిగిన ప్రమాదం గురించి.
జరిగిందా... అవును. అక్కడ ఉన్న సైనిక స్థావరం దగ్గర.
సరే, అది "బైకు నడుపుతున్న వ్యక్తి
"కాళ్లు చేతులు విరిగాయి." ఈ వాక్యం వాళ్ళకు బహుశా అవసరం లేదనుకుంటా.
"ట్యాంకు డ్రైవరుకు దెబ్బలు తగలలేదు."
-తగల లేదా? -లేదు.
అతను చాలా అదృష్టవంతుడు
-దాని నుండి బయటపడటం, కదా? -అవును.
అతను నిజంగానా?
అతను తిరిగి బేస్‌కు వెళ్ళి, "నేను దేనిని గుద్దాను?" అని అనుంటాడు.
"నేను గుద్దానా?"
మంచి సంభాషణ, నిజంగా. చాలా మంచి సంభాషణ.
ఎందుకంటే వాళ్ళు ఒక కొత్త రకం మోటారు రేసింగ్ ఛాపియన్‌షిప్‌ను
మహిళల కోసం ప్రకటించారు. దానిని డబ్య్లూ సీరీస్ అంటారు, సరేనా?
సమర్థవంతమైన మంచి, మహిళా రేసింగ్ డ్రైవర్లు
ఈ సీరీస్‌లో పాల్గొనవచ్చు. కార్లన్నీ సరిగ్గా ఒకేలా ఉంటాయి.
మీరు పాల్గొనవచ్చు, బహుమతిగా 1.1 మిలియన్ పౌండ్లు ఇస్తున్నారు.
-అవును. -అయితే ఇది, మంచి ప్రేరణ.
నిజానికి చాలా చర్ఛ జరిగింది... లేదా అసలైన చర్చ అనాలి.
అవును, ఎందుకంటే కొంతమంది మహిళలకు మాత్రమే ఛాంపియన్‌షిప్
చాలా అందంగా ఉంటుందని అంటున్నారు కానీ దాని గురించి ఆలోచిస్తే,
మహిళా ఫుట్‌బాల్, రగ్‌బీ, హాకీ,
అన్ని ఒలంపిక్ ఆటలు పురుషులకు, మహిళలకు మధ్య విభజించారు,
మరి మోటారు రేసింగ్ ఎందుకు వేరుగా ఉండాలో తెలియలేదు.
అయినా అన్ని ఆటలు కావు.
మగవారు, ఆడవాళ్ళు అశ్వశిక్షణలో ఒకరితో ఒకరు నేరుగా పోటిపడతారు.
-అవును, కానీ అది క్రీడ కాదు. కానే కాదు. -అవునా?
అది కేవలం గుర్రం మీద కూర్చుంటే అది డాబుగా ఉండాలని చూడటం.
సరే, అయితే, వాళ్ళు...
-అతను చెప్పింది సరైనదే. -సరే, లేవు...
-ఇలానే ఉంటుంది. -నువ్వు కరక్టే, నిజానికి.
సెయిలింగ్‌లో మగవారిని, ఆడవారిని వేరుచేయటం లేదు,
-వాళ్ళు ఒకరితో ఒకరు పోటీపడతారు. -సరే, అది క్రీడ కూడా కాదు, కదా?
సెయిలింగ్ ఒక ఉద్యోగం.
మనం కొన్ని తాడు ముక్కలు లాగాలి...
-సరే, అయితే. అలాగే. -అది శారీరక శ్రమ.
అది క్రీడ కాదు.
లేదు, నిజాయితీగా చెప్పాలంటే, వాటన్నిటికీ,
ఒక సీటు కారు రేసింగ్‌కు చాలా తేడా ఉంది.
అయినా, ఎందుకు? అంటే, అంతేనా, "అది చేయటానికి ముఖ్యంగా కావాలసింది బలం,"
అయినా అది అవసరం లేదు ఎందుకంటే ఈ రోజుల్లో ఎఫ్1 కారుకు కూడా
పవర్ స్టీరింగ్ ఉంది.
నాకు తెలుసు, కానీ నేను ఆ రోజు సింగిల్ సీటర్ రేస్ కారు నడుపుతున్నాను.
నాకు ఏదో, ఎక్కడో గుర్తులేదు కానీ దానికి సమర్థవంతమైన టైర్లు ఉన్నాయి,
మూడు రౌండ్ల తరువాత, నా మెడ కండరాలు... నేను ఇలా ఉండిపోయాను,
నాకు మేడ ఎత్తే బలం లేదు.
నేను తరువాత మలుపు కోసం వేచి చూశాను, ఇంకో వైపుకు దానిని ఆపటానికి.
నాకు తెలుసు, మీకు తెలుసు, నవ్రతిలోవా, విలియమ్స్ అమ్మాయి.
నువ్వు వాళ్ళిద్దరితో కుస్తీ పట్టాలని అనుకోవు.
-అయితే, ఆగు... -అయితే, మహిళలు దానికి సరిపోయేలా
కండరాలు పెంపొందించుకోగలరు కానీ...
అయితే, ఆగు, నువ్వు అనేది మోటారు క్రీడలో
మహిళలకి మగవారికి విడిగాా ఉండాలనా?
నేను ఏమి అనుకుంటున్నానన్నది ముఖ్యం కాదు. నిజానికి, ఇప్పటికి 43 ఏళ్ళు అయ్యింది
ఫార్ములా వన్ మోటార్ రేసులో ఒక్క అమ్మాయీ పాల్గొనక.
నలభై మూడు ఏళ్ళు,
అంటే ఏదో లోపం ఉన్నందున చేయలేకపోతున్నారు.
ప్రాథమిక స్థాయి నుంచే అనుకుంటాను. అది చిన్నప్పటి నుండే జరుగుతుంది.
చాలా మంది అమ్మలు వాళ్ళ చిన్నారి కూతుళ్ళను చిన్న గుర్రాలపై కూర్చోబెడతారు కానీ
గో కార్ట్‌ల మీద కాదు.
అవును, లేదు, కూర్చోబెెట్టరు...
కొంత మంది అమ్మాయిలు గో కార్టింగ్ చేస్తారు ఎందుకంటే ఆబీ, మా డ్రైవర్,
ఆమె తన చిన్నప్పటి నుండే కార్టింగ్ చేస్తుంది.
సరే, నేను ఈ సీరీస్ అంతా దేని గురించా అని ఆలోచిస్తున్నాను,
అది విభజన గురించి కాదు. అది మహిళలను కారు రేసు చేయటానికి
ప్రోత్సహించటం గురించి, అది మంచి ఆలోచన.
అవును, నేను అదే అనుకుంటున్నాను. కానీ అది ఇంకా త్వరగా మొదలవ్వాలి.
అయితే, చిన్న అమ్మాయిలు, మీ గుర్రాల మీద నుంచి దిగి,
గో కార్టులోకి ఎక్కండి.
నేను మీకు చెప్పగలను, నిజానికి, గుర్రాలపై ఉన్న కాస్తంత అనుభవంతో చెబుతున్నాను,
మంచి విషయం ఏంటంటే మీరు ఉదయం నడకకు వెళ్ళినప్పుడు,
మీరు మీ గో కార్టు గత రాత్రి పాడయి, చనిపోలేదని తెలుసుకుంటారు.
అందుకే అది గుర్రం కన్నా మంచిది.
మీరు గుర్రాల కంటే గో కార్టుల మీద వెళ్ళటం సరదాగా ఉంటుందని తెలుసుకుంటారు.
-అవి నిజంగా సరదాగా ఉంటాయి. -అవును, మీరు
గో కార్టు దాని పొడవైన, పిచ్చి తల అశ్వశాల బయట పెట్టి,
మిమ్మల్ని చూడదని తెలుసుకుంటారు. అది ఆలోచిస్తుంటుంది,
అది మీకు చెప్పాలని అనుకుంటుంది, "మీ భార్య, ఆమె తిరిగి ఇక్కడ నా దగ్గరకు వచ్చింది అని.
"ఆమె నాకు నా పడక దగ్గరకే అల్పాహారం తీసుకొచ్చింది. నేను గత రాత్రి మలీనం చేసాను
"కానీ ఆమె ఇప్పుడది అంతా గార్డెన్ ఫోర్క్‌తో శభ్రపరుస్తుంది."
ఆ తరువాత చెబుతుంది, "నేను అంతా అపరిశుభ్రంగా ఉన్నాను."
"ఆమె అదంతా తరువాత శుభ్రం చేస్తుంది."
అప్పుడు మీ భార్య తల అశ్వశాల తలుపు బయట పెట్టి
చెబుతుంది, "దానివైపు అలా చూడకండి.
"మీకు అదంటే ఇష్టం లేదని అనుకుంటుంది" అని. అప్పుడు మీరు, "తెలుసు" అంటారు.
"ఒకవేళ నేను గుర్రాలతో మాట్లాడగలిగితే దానికి చెబుతా, 'నాకు నువ్వంటే ద్వేషం.
"నువ్వు నా భార్యను, నా డబ్బును, నా పరపతిని
"దొంగిలించినందుకు నిన్ను ద్వేషిస్తున్నాను,'" అని.
ఆ తరువాత ఒక రోజు మీరు మీ భార్యతో ముచ్చటిస్తున్నప్పుడు
ఆమె, "బంగారం, నాకు నా ప్రత్యేక గుర్రం అందమైన కాలి కండరాల వ్యాయామానికి
"ఇక్కడ చోటు సరిపోవటం లేదు కాబట్టి దానిని అద్భుతమైన ప్రదేశాలకు తీసుకెళ్లటానికి
"ట్రెయిలర్ కావాలి" అని అంటుంది.
అప్పుడు మీరు, "సరే. నేను ఒక ట్రెయిలర్ తీసుకువస్తాను" అంటారు.
అప్పుడు ఆమె "నాకు నా ప్రత్యేక గుర్రాన్ని లాక్కెళ్ళటానికి
"ఒక ప్రత్యేక కారు కావాలి" అంటుంది. మీరు ఒకటి తీసుకువస్తారు, తరువాత ఒక రోజు,
అమె, "నాకు ఒక లారీ కావాలి. ఒక మంచి, పెద్ద లారీ
"నా మంచి, పెద్ద, అద్భుతమైన గుర్రాన్ని దేశం అంతటా తిప్పటానికి, ఇంకా లారీలో
"వంటగది, నేను నా గుర్రానికి దగ్గరగా పడుకోటానికి ఒక మంచం ఉండాలి అంటుంది.
"నా గుర్రానికి నీ కంటే దగ్గరగా."
ఆ క్షణంలో మీరు మీ తల వంచుకొని, మీ గుండె పగిలి ఉంటారు
ఎందుకంటే మీరు ఓడిపోయారు, మీ గుర్రం గెలిచింది.
అది చాలా బాగుంది.
అది...
అది కాస్త చిన్నది.
మనం "హెచ్" బాంబువైపు వెళుతున్నాము, కదా?
ప్రతిసారీ మీరు అతనితో గుర్రం అని అనగానే, అతను అంతా... మళ్ళీ చెబుతాడు.
ఇది బహుశా మనం ముగించాలేమో... ఇది అసలు మాటల వీధి కాదు.
అది హామండ్ సమర్పించిన నాటకీయ సంభాషణ వీధి.
-దానికి క్షమించాలి. -సరే, అయితే, ముందుకు వెళదామా?
సరే, ఒక కొత్త ఆఫ్ రోడ్, ఫోర్ వీల్ డ్రైవ్ లాంబర్గినీ ఉంది.
అది యూరస్, అది బాగుందో లేదో తెలుసుకోటానికి,
నేను ది గ్రాండ్ టూర్‌ను స్వీడెన్‌కు కొన్ని ప్రశ్నలు సంధించాలని తీసుకెళ్ళాను.
నా మొదటి పెద్ద ప్రశ్న.
ఒకవేళ మీరు నిర్మించిన కారు ఇలాంటి మైదానాలలో వెళ్ళగలిగినా,
అది సరైన లాంబో అవుతుందా?
లాంబర్గినీ
సరే, యూరస్ ఖచ్చితంగా చూస్తుంటే అన్ని హంగులు ఉన్న సూపర్ కారులా ఉంది.
గుండ్రని కళ్ళ స్టైల్‌తో, అది ప్రతి ఇంచు కూడా లాంబర్గినీలాగా ఉంది.
కాని అది అదేనా?
ఈ కారు తయారు చేయటానికి, లాంబో ఇంజనీర్లు
వోక్స్‌వాగన్ భాగాలను వెలుపలకు తీసి చూశారు.
అయితే ఇంజన్, పోర్ష పనమెరా మొత్తం నాలుగు లీటర్ల వీ8 కలది.
రియర్ యాక్సిల్, ఎయిర్ సస్పెన్షన్‌లు బెంట్లీ బెంటాయ్గావి.
దానిని నిల్చో పెట్టిన అడుగు భాగం మరియు డాష్‌బోర్డ్‌లో చాలా మటుకు
ఆడీ ఎస్‌క్యూ7 నుండి తీసుకున్నారు.
అయితే ఇది అసలు నిజంగా లాంబర్గినీ కాదా?
సరే, ఇది సున్నా నుంచి 60కి 3.6 సెకన్లలో వెళుతుంది.
దీని అత్యధిక వేగం 189.
అందుకే ఇది మీరనుకున్న సామర్థ్యం కలిగి ఉంది,
కానీ మీరు ఊహించని ఇతర విషయాలు ఉన్నాయి.
ఇది టర్బో ఛార్జింగ్ ఉపయోగిస్తున్న మొదటి లాంబర్గిని,
ఆటోమ్యాటిక్ గేర్ బాక్స్ ఉన్న మొదటిది.
ఈ కలయిక ఏంటంటే
యాక్సిలరేటర్ ఇవ్వడానికి, అది దూసుకుపోవడానికి మధ్య
ఇది లాంబర్గినీయేనా అనిపించే స్వల్ప వ్యవధి ఉంది.
అది వెళ్ళడం మొదలు పెట్టిందంటే అరుపులు పెడబొబ్బలు ఉండవు.
ఖచ్చితంగా, వెనుక కాస్త గట్టిగా, పెద్దగా శబ్దాలు వస్తూ ఉంటాయి,
కానీ అవి ఏవీ లోపలకు వినిపించకుండా చేయటం వలన ఏమీ వినిపించవు.
బహుశా అందుకే ఇందులో రాసి ఉన్నవన్నీ లాటిన్‌లో ఉన్నాయి.
ఈ లాంబర్గిని గౌరవాచార్యుల కోసం.
నేను ఇలాంటి వాటిల్లో పోప్ వెళుతున్నది చూడగలుగుతున్నాను.
అయితే ఇది నిశ్శబ్దంగా, కాస్త అనిశ్చితంగా, ఇంకా ఆకర్షణీయంగా ఉంటుంది.
మంచి ట్రాక్షన్ నియంత్రణ వ్యవస్థ,
రోడ్డు కారులో ఉండే వాటికంటే అతి పెద్ద కార్భన్ బ్రేకులు ఉన్నాయి.
అందుకే ఇది సురక్షితమైంది కూడా.
లాంబర్గినీ కార్బోసిరామిక్
ఏదేమైనా, విషయాన్ని సూటిగా చెప్పాలంటే నేను ప్రస్తుతం
మంచు, ఐసుపైన
641 హార్స్‌పవర్ ఉన్న కారులో ప్రయాణిస్తున్నాను.
ఆ శక్తి బానెట్ కింద ఉరకలేస్తుంది.
అంటే నిజానికి ఇది అస్సలు సురక్షితమైనది కాదు.
దేవుడు ఉన్నాడు.
ఏకాగ్రత పెడుతున్నాను.
ఇది కంగారుగా, భయంగా ఉంది.
ఇది ప్రపంచంలోని ఫిజిక్స్ అంతటికీ నేను బాధ్యత వహిస్తూ,
నిండా కందిరీగలు ఉన్న ఫోన్ బాక్స్‌లో ఉన్నట్టు ఉంది.
దయచేసి, ఆపండి. నన్ను ఒంటరిగా వదలండి. నేను అలలు, గురుత్వాకర్షణ, భూమిలాగా చేస్తున్నా.
అప్పుడు ఈ కారు, ఉత్సాహం ఆగిపోయి
భయం మొదలయ్యే దగ్గరకు తీసుకువెళుతుంది.
అది లాంబో ల్యాండ్, అది అదే.
ఛ.
అందుకే, యూరస్ చూడటానికి, నడపడానికి లాంబర్గినీలాగా ఉంది.
ఇది అనుభవము గలది కూడా. డిక్కీ చాలా పెద్దగా ఉంది.
లోపల, ఐదుగురు ఆరడుగుల వారికి సరిపడే చోటు ఉంది.
ఇది కూర్చోవడానికి అనువైనది.
అంతా చాలా గొప్పగా ఉంది.
కానీ ఇది ఆఫ్ రోడ్‌లో పని చేస్తుందా?
కనుగొనటానికి, నేను స్కీ రిసార్ట్ పైకి
నడపటానికి ప్రయత్నిస్తాను.
దీనికి ఉన్న ఈ టైర్లకు స్టడ్స్ కానీ స్పైక్స్ కానీ లేవు.
ఇంకా నేను వేసుకున్నవి మృదువైన ఇటాలియన్ డ్రైవింగ్ షూస్ కావు.
ఇది సరిగ్గా నిర్వహించగలనన్న నమ్మకం లేదు.
సమస్య లోపలికి వచ్చాక అధ్వాన్నంగా మారుతుంది ఎందుకంటే
మాన్యువల్ లాకింగ్ డిఫరెన్షియల్స్ లేవు. తక్కువ స్థాయి గేర్ బాక్స్ లేదు.
మీరు చేయగలిగిందల్లా స్టార్ట్ చేసి,
డ్రైవ్ సిస్టమ్‌ను స్నో మోడ్‌లో పెట్టాలి.
ఇది స్నోనా? "నీవ్" అంటే ల్యాటిన్‌లో మంచు అనా?
బహుశా అదే అనుకుంటున్నాను. సరే, అది పని చేస్తుందేమో చూద్దాం.
ఇదిగో వెళుతున్నాము.
గేర్ మార్చకూడదు... అయ్యో, ఇది కదులుతుంది.
1,65,000 పౌండ్ల లాంబర్గినీ
స్కీ వాలుపైకి వెళుతుంది.
ఆ టర్బో ఛార్జర్లు రోడ్డు మీద కాస్త విసుగు కలిగించవచ్చు
కానీ ఇక్కడ నాకు పర్వతంపైకి వెళ్ళటానికి కావలసిన
తక్కువ టార్క్ ఉన్నది ఇది.
మిత్సుబిషి షోగన్‌లో ఉన్నట్టు ఇందులోనూ ఇంక్లినోమీటర్ ఉంది.
ఇది నిజానికి ఆకట్టుకునేలా ఉంది. ఇప్పుడే మొదటి గేర్‌కు మారింది.
హలో, ఆశ్చర్యపోతున్న స్కీయర్లు.
ఇది 2.4 టన్నుల కారు సాధారణ టైర్లతో
ఇది చేయగలుగుతుంది అంటే నాకు ఆశ్చర్యంగా ఉంది.
పద, నువ్వు ఇది చేయగలవు. పద.
పద, పద వెళదాం.
ఒక్క నిమిషం ఆగు.
అవునవును.
ఇప్పుడు నేనిది సాధారణ టైర్లు గల 2.4 టన్నుల కారు అని నమ్మగలను
ఎందుకంటే ఇది ఇరుక్కుపోయింది.
లేదు. లేదు.
సరే.
అయితే, ఇప్పటిదాకా మనకు తెలిసింది ఏంటంటే
అవును, ఇది లాంబర్గినీ, లాంబర్గినీలో ఉన్నప్పుడు ఉండే ఉత్సాహముంది,
ఇంకా... నేను ఇది ఖచ్చితంగా చెబుతున్నాను.
ఇది ఆఫ్ రోడ్డులో కూడా బాగుంది
కానీ రేంజ్ రోవర్‌ అంత బాగాలేదు.
లాంబర్గినీ
ఇంకో ప్రశ్నకు సమాధానం చెప్పాల్సిన అవసరం ఉంది.
ఇది నడపటం సరదాగా ఉందా?
మేము ఏం చేసామంటే మంచునాగలితో ఈ మంచు సరస్సు మీద
ఒక రేస్‌ట్రాక్ వేసాము.
ఇదే మేము చేయాలనుకున్నది.
నేను ఈ ఫోర్ వీల్ డ్రైవ్ పోర్ష 911 టర్బోను దాటి వెళ్ళటానికి ప్రయత్నిస్తాను,
దానిని నడుపుతున్నది
ది గ్రాండ్ టూర్ రేసింగ్ డ్రైవర్, ఆబీ ఈటన్.
ఈ పగులు చూశారా?
నేను ఇంతకు ముందు గమనించలేదు.
ఇది ఉన్న స్థితి చూడండి!
నీది బరువైన కారు, కదా?
అది 2.4 టన్నులు, ఇంకా నేనేమో అర టన్ను.
నీకు అది ఆందోళన కలిగించటం లేదా?
నేను నా సీటు బెల్టు పెట్టుకోలేదు, ఒకవేళ అది కిందకు దిగిపోతే,
నేను వెంటనే వచ్చేయొచ్చు.
నిజంగానా?
అవును.
మేము ఇద్దరం మొదలుపెట్టే ముందు,
నేను కొన్ని రౌండ్లు ఒక్కడినే ప్రాక్టీసు చేశాను.
అయ్యో, దేవుడా!
పద! తిరగు!
నేను కాస్త పక్కకు వెళ్ళిపోతున్నాను.
అయ్యో, యూరస్ కాస్త ఈడ్చుకుపోతుంది.
అది డాక్టర్లకు చెప్పినట్టు ఉంది.
సరే. అటువైపు తిప్పుతాను.
ఇప్పుడు మరోవైపుకు వెళ్లి యాక్సిలరేటర్ నొక్కుతాను.
అవును.
ఎలుక లోపలకు, సింహం బయటకు.
అది స్వీడెన్‌లో చెప్పే సామెత.
ఇప్పుడు నేనే పొగమంచు చేస్తున్నాను.
నేను పల్లం పై వరకూ రేంజ్ రోవర్ వెళ్ళినట్టు
వెళ్లలేనేమో, కానీ ఇది చేయటానికి,
ఇది బాగుంది.
కానీ, ఇది పోర్షలో ఉన్న ఆబీని దాటి వెళ్ళగలదా?
అక్కడ ఉంది! అదిగో ఆమె అక్కడ ఉంది!
గంట మోగింది, రేసు మొదలయ్యింది.
ఇప్పుడు మాకు ప్రత్యేకంగా రూపొందించుకున్న మా ట్రాక్‌ ఎలా ఉందో తెలుస్తుంది.
సరే, గంట చుట్టూ చివర వరకు...
ఇప్పుడు కిందివైపుకు
దానిని మేము "ది పారాబోలికా" అంటున్నాము.
నేను చాలా రేసుల్లో పాల్గొన్నాను, కానీ ఇలాంటి దానిలో ఎప్పుడూ పాల్గొనలేదు.
మనం తనని ఎలాగైనా ఓడించాలి. దయచేసి! పద!
నాదాని లాగానే, ఆమెకు ఫోర్ వీల్ స్టీరింగ్ ఉంది.
కానీ ఆమె దాంట్లో నాదానిలో కంటే మంచి బ్రేకులు ఉన్నాయి.
ఇప్పుడు 641 హార్స్‌పవర్ కావాలి!
అవును.
మీకు తెలుసు, నేను చెప్పానుగా ఇది కొన్నిసార్లు తడబడుతుంది.
కోర్సా మోడ్‌లో అలా జరగదు.
ఇది గొప్పగా ఉంది, నడుపుతుంటే గొప్పగా ఉంది!
ఆమె పక్కకు వెళ్ళింది. ఇక్కడ అవకాశం ఉందా?
పద!
ఇప్పుడే! ఇప్పుడే!
ఛ!
పద, ఇప్పుడే, జెరెమీ.
పద!
పద, ఆమెను ఓడించగలవు!
పద!
రౌండు తరువాత రౌండు, పెద్ద, బరువైన యూరస్ టర్బో 911 రేర్ ఎండ్ దగ్గర
మలుపు తిరిగింది.
దేవుడా!
నిజంగానా? అయ్యో!
కానీ చివరకు, నేను ఓటమి ఒప్పుకోవాల్సి వచ్చింది.
నేను ఆ 911ను ఓడించలేక పోయాను, ఇక అదే దానికి ముగింపు.
కానీ నేను సరితూగ గలిగాను.
ఆఫ్ రోడ్ కారులో, అది చాలా ఆశ్చర్యకరమైంది.
అది నిజంగా ఆశ్చర్యకరమైనది.
ఖచ్చితంగా, లాంబర్గినీ చెప్పినట్టు ఇది
ప్రపంచంలోని ఆఫ్ రోడ్డు కార్లలో ఇది వేగవంతమైంది అని నమ్ముతున్నాను.
-అది చాలా సరదాగా గడిచింది. -అది చాలా సరదాగా ఉంది.
-నాకు అందుకు చెల్లించారు. -అది నీ ఉద్యోగం.
-అది నా పని. -అవును.
అది చేయటమే నా పని.
బహుశా ఇది ప్రపంచ వేగవంతమైన ఆఫ్ రోడ్ కారుగా
ఎక్కువ రోజులు ఉండకపోవచ్చు, ఎందుకంటే ఆస్టన్ మార్టిన్, ఫెరారీ రెండూ
-పెద్ద ఎస్‌యూవీలు తీసుకు వస్తున్నాయి. -అవును.
-ఈ సంవత్సరం! -సరే. ఏదేమైనా.
విషయం ఏంటంటే, నువ్వు జనానికి నీ దగ్గర యూరస్ ఉందని చెబుతావా?
ఎందుకంటే అది స్టార్ ట్రెక్‌లో ఉండే చిన్న గ్రహాంతరవాసిలా ఉంటుంది.
అవును, కానీ అది లాంబర్గినీలానే పని చేస్తుంది.
అవును, కానీ కాదు.
సరే, వినియోగదారుడికిది అద్భుతమైన సలహా.
అవును, ఇది చాలా స్పష్టంగా ఉంది. చాలా స్పష్టంగా.
విషయం ఏంటంటే, నేను ఈ ఫిల్మ్ తీసిన తరువాత, ఏదైతే చాలా సరదాగా ఉందో,
నేను ఇంటికి వచ్చాక, సమస్య ఏంటంటే, ఇది
ఎక్కువగా అవాంటడోర్‌లాగా ఉందని అనుకున్నాను.
అది ఇంకా వెర్రిగా ఉండేది.
నువ్వు నీ మనస్సు మార్చుకున్నాని చెబుతున్నావా?
-అవునవును. -అయ్యో, చాలా బాగుంది!
అయితే ప్రధానమంత్రి క్లార్క్‌సన్ సమావేశం నుండి వచ్చారు, "నేను యుద్ధం ప్రకటించాను!
"విమానంలో తిరిగి వచ్చేటప్పుడు, మళ్ళీ ఆలోచించాను,
"ఇప్పుడు ఖచ్చితంగా లేను. మనసు మార్చుకున్నాను."
ఖచ్చితంగా. అదే నేను చేసింది.
మంచిది. మనం అర్థవంతమైన ఆలోచనతో ఉన్నందు వలన,
ఇప్పుడు చరిత్ర పాఠంతో కొనసాగిస్తాను.
ఏప్రిల్ 7, 1968లో, ఒక రేస్ డ్రైవర్
జర్మనీలోని హాకిన్‌హైమ్‌లో ఫార్ములా టూ రేస్‌లో చనిపోయాడు.
బాధాకర విషయం ఏమిటంటే, డ్రైవర్ చావు ఆశ్చర్యపరిచే విషయం కాదు
ఎందుకంటే అలాంటి ప్రమాదాలు అప్పట్లో ఈ క్రీడలో సహజం.
అతను 127 రేసింగ్ డ్రైవర్లలో ఆ సంవత్సరంలోనే
నడుపుతూ చనిపోయిన వారిలో ఒకరు.
ఈసారి, ఆ చావు మోటారు క్రీడా ప్రపంచాన్ని విభ్రాంతికి గురి చేసింది
ఎందుకంటే నిస్సందేహంగా అది అప్పట్లో
అతి గొప్ప రేసింగ్ డ్రైవర్‌ను కోల్పోయింది.
ఇంకా చాలా మంది అతను ఇప్పటికీ గొప్పవాడని వాదిస్తారు.
జిమ్ క్లార్క్ ఙ్ఞాపకార్థం ఓ.బి.ఈ జననం 4.3.36 - మరణం 7.4.68
జిమ్ క్లార్క్ పశ్చిమ జర్మనీలో జరిగిన ఫార్ములా వన్ రేస్‌ ప్రమాదంలో చనిపోయాడు.
కారు జారి ప్రమాదానికి గురై జిమ్ క్లార్క్ మరణం
అది అందరినీ విపరీతంగా విభ్రాంతికి గురి చేసింది.
అది అందరికీ పెద్ద దెబ్బ.
క్లార్క్ ప్రమాదంలో చనిపోయాడు
ఒకవేళ ఎవరికైనా ఘోర ప్రమాదం జరగదు అని అనుకోగల వ్యక్తి అంటూ ఉంటే,
అది జిమ్ క్లార్క్‌కే.
ఎందుకంటే అతను ఎంత చక్కగా నడిపేవాడంటే
ఇతర డ్రైవర్లు చేసే తప్పులు చేసేవాడు కాదు.
కాలిఫోర్నియాలో, క్లార్క్ మరణ వార్తను ప్రకటించిన రేడియో స్టేషన్
శ్రోతలను అతని గౌరవార్ధంగా వారి హెడ్‌లైట్లను వెలిగించమనగానే
రహదారులు వెలిగాయి.
అతనికి అంత భారీ ప్రపంచ అభిమానం అంత సులభంగా ఏమీ రాలేదు
ఎందుకంటే ఈ బిడియస్తుడు, నిరాడంబరుడు, ఒక స్కాటిష్ గొర్రెల పెంపకందారుడి కుమారుడు,
ఎప్పుడూ కూడా తన ప్రతిభ గురించి గొప్పలు చెప్పలేదు.
ప్రపంచ ఛాంపియన్ అవ్వాలనే ఆలోచన, ఉద్దేశ్యంలేని ఔత్సాహితుడిగా ప్రారంభించాను.
కానీ నాకు కారు వేగంగా నడుపుతున్నప్పుడు ఎలా ఉంటుందో తెలుసుకోవాలన్న ఉత్సుకత ఉండేది,
ఒక నిర్ణీత వలయంలో నడపటం, ఒక నిర్ణీత రకం కారును నడపటం.
50 లలో అతను స్పోర్ట్స్ కారు రేసింగ్‌లో ప్రతిభను సాధన చేస్తూ,
లోటస్ బాస్ కోలిన్ చాప్‌మ్యాన్, క్లార్క్ వేగాన్ని, ప్రతిభను చూసి
అతనిని ఫార్ములా వన్ టీమ్‌లో 1960లో చేర్చుకున్నాడు.
క్లార్క్ మోటార్ స్పోర్ట్‌లో విజయవంతం అయ్యాడు.
ముఖ్యంగా ఈ కారులో.
లోటస్ 25,
ఇందులో, 1963లో,
అతను మొదటి ఎఫ్1 ప్రపంచ ఛాంపియన్‌షిప్ గెలిచాడు.
అయ్యో, దేవుడా! నేను జిమ్ క్లార్క్ కూర్చున్న చోట కూర్చున్నాను!
ఇది ఉద్వేగంగా అనిపిస్తుంది!
ఇవి శక్తివంతమైన కార్లు కాదు.
వీటిలో ఒకటిన్నర లీటర్లకు 210 బ్రేక్ హార్స్‌పవర్ మాత్రమే ఉంది.
కానీ ఇవి గంటకు 180 మైళ్ళ వేగానికి కూడా బాగున్నాయి.
విప్లవాత్మక మొనోకాక్ ఛాసీకి కృతఙ్ఞతలు తెలపాలి,
ఇతర ఎఫ్1 కార్ల కంటే కూడా 25 బలమైనది, తేలికైంది.
అంటే అది తిన్నని మార్గంలో వేగంగా వెళ్ళటమే కాకుండా,
మలుపులు కూడా త్వరగా తిరుగుతుంది.
1963 సీజనులో, క్లార్క్ దానితో
గ్రాండ్ ప్రీ‌లో పదికి ఏడు రికార్డుతో గెలిచాడు.
విజేత జిమ్ క్లార్క్. ఇప్పుడు ఎవరూ అతనిని అందుకోలేరు.
కానీ 1963లో రాబోయేదానికి మొదలు మాత్రమే.
క్లార్క్ అసలు ప్రతిభను చూడాలంటే,
మనం ఇంకో సంవత్సరం చూడాలి.
1965లో అతను చేరుకున్న ఉన్నతస్థాయికి
మరే డ్రైవరూ అంతముందు గాని, తరువాత గాని చేరుకోలేదు.
ఒక ఆధునిక ఫార్ములా వన్ డ్రైవర్ సంవత్సరానికి 21 రేసులు చేస్తాడు.
తరుచుగా అది చాలా ఎక్కువ అని ఫిర్యాదు చేస్తాడు.
1965లో, జిమ్ క్లార్క్ 63 రేసులలో పాల్గొన్నాడు.
వాటిలో కొన్ని కార్లు ఒకేలాగా ఉంటాయి కానీ అవన్నీ పూర్తిగా విభిన్నమైనవి.
ఇలాంటి కారులో, అతను ఫార్ములా వన్ ఛాంపియన్‌షిప్ చేస్తాడు.
అతను బ్రిటీష్ ఫార్ములా టూ ఛాంపియన్‌షిప్‌‌లో,
ఫ్రెంచ్ ఫార్ములా టూ ఛాంపియన్‌షిప్‌లో ఈ కారులోనే రేస్‌లో పాల్గొన్నాడు.
అతను టాస్మన్ సీరీస్, అస్ట్రేలియన్ గ్రాండ్ ప్రీ లాంటివాటికి,
ఈ కారులోనే రేసులో పాల్గొన్నాడు, తరువాత ఈ లోటస్ కార్టినాలో,
టూరింగ్ కార్లలో రేసులో పాల్గొనాలని నిర్ణయించుకున్నాడు.
ఆ తరువాత అది సరిపోనట్లు,
ఇండీ 500కి వెళ్ళాలని నిర్ణయించుకున్నాడు.
టాస్మన్ సీరీస్
మొదటిది ఆస్ట్రేలియాలో టాస్మన్ సీరీస్.
15 రేసులలో, క్లార్క్ 11 గెలిచి ముందంజలో ఉన్నాడు.
ఆ తరువాత తిరిగి యూరోప్‌కు బ్రిటీష్ మరియు ఫ్రెంచ్
ఫార్ములా టూ ఛాంపియన్‌షిప్‌లలో పాల్గొని రెండూ గెలిచాడు.
జిమ్ క్లార్క్ ప్రారంభం నుంచి ముందంజలో ఉన్నాడు!
విజేత జిమ్ క్లార్క్!
మధ్య మధ్యలో ఎఫ్2 రేసులలో తన లోటస్ కార్టీనాతో పాల్గొనే వాడు,
టూరింగ్ కార్ విజయాలు సొంతం చేసుకున్నాడు.
అన్నిటికంటే పైన, అమెరికాది ఉంది.
ఇండియానాపొలిస్
ఇండియానాపొలిస్ 500 రేసులలోనే అద్భుతమైనదిగా చెప్పవచ్చు.
అమెరికా యొక్క ఎంతో ప్రతిష్టాత్మక రేసు చాలా కష్టతరమైన సవాలు.
అండాకారంలో అంతకు ముందు చేయనంత చాలా ఎక్కువ వేగంతో,
ఆరితేరిన ఇండీ వెటరన్స్‌కు పోటీగా రేసులో పాల్గొన్నాడు.
ఇండీ 500 కోసం, క్లార్క్ ప్రత్యేకంగా 500 హర్స్‌పవర్ ఇచ్చే
అభివృద్ధి చేసిన లోటస్‌తో రేసు‌లో పాల్గొన్నాడు.
ఏదేమైనా, అతను ఇంతకుముందే ఫార్ములా వన్ ప్రపంచ టైటిల్ కైవసం చేసుకున్నాడు,
స్కాట్‌మాన్ బయోడేటా ఇండీ అధికారులపై ఎలాంటి ప్రభావం చూపలేదు.
అట్లాంటిక్ మహాసముద్రము దాటి వచ్చిన అతన్ని రూకీ డ్రైవింగ్ టెస్ట్ పూర్తిచేశాక గాని
పోటీలో పాల్గొనడానికి అనుమతి ఇవ్వలేదు.
ఇండీ వారాంతం రాగానే,
అట్లాంటిక్ మహాసముద్రము దాటి వచ్చిన అతను తొలి వరుసకు అర్హత పొందాడు.
ఆ తరువాత, అసలైన రేసులోనే,
క్లార్క్, అమెరికా ఉత్తమమైన రేసర్లతో పోటిపడి,
కేవలం రెండు నిమిషాల తేడాతో గెలిచాడు.
జిమ్ క్లార్క్, ఇండియానాపొలిస్‌లో 1916 నుంచి గెలిచిన మొదటి యూరోపియన్,
గంటకు 150.686 మైళ్ళతో కొత్త రికార్డు సృష్టించాడు.
జిమ్ క్లార్క్ 500 గెలిచాడు
అయితే, క్లార్క్ అంత బాగా ఎలా చేయగలిగాడు?
అతనికి ఎలాంటి కారులోనైనా గెలవగల సామర్థ్యం ఎలా వచ్చింది?
జిమ్మీ అతను ఖచ్చితంగా సహజత్వమున్న డ్రైవర్, అతను అది ఆలోచించకుండా చేస్తాడు,
అతను ఈ రీతిలో ఎందుకు డ్రైవ్ చేస్తున్నాడో
సెడ్రిక్ సెల్జర్ టీం రేస్ ఇంజనీర్
తనకే తెలియదు.
మనం మాట్లాడుకుంటున్న సమయంలో, మనకు ఒకటిన్నర లీటర్ల కార్లు,
రెండు వందల హార్స్‌పవర్‌లవి ఉండేవి, మీరు ఆ కారు కాస్త బలంగా నడిపితే,
వేగం తగ్గిపోతుంది,
మీరు కాస్త వేగం కోల్పోయినా,
అది నిజానికి తిరిగి పొందటం కష్టం.
అక్కడే జిమ్మీకి తన కారు వెళుతూ ఉండేందుకు వేగగతి నిర్వహించగల నేర్పు ఉంది.
జిమ్మీ కారు నడిపినంత వేగంగా ఏ ఇతర అధునిక డ్రైవర్లు
నడపగలరని నేను అనుకోను.
ఎందుకంటే అతను చాలా ఖచ్చితంగా ఉంటాడు.
అతనికి కారు వేగాన్ని ఉపయోగించటంలో ఉన్న అసహజ సామర్థ్యం కాకుండా,
క్లార్క్‌కు ఇంకో కీలకమైన ప్రతిభ ఉంది.
చాలా మంది మంచి రేసింగ్ డ్రైవర్లు లోటస్‌ కార్లలో చనిపోయారు,
జాకీ స్టీవార్ట్ మూడు సార్లు ఎఫ్1 ప్రపంచ ఛాంపియన్ 1969, 1971, 1973
ఎందుకంటే లోటస్ చాలా సున్నితమైన కారు.
కానీ జిమ్ క్లార్క్ చాలా నేర్పరి,
అతను ఎప్పుడూ కారు చెడిపోయే చోట
ఎక్కువ ఒత్తిడి ఇవ్వడు.
బార్సిలోనాలో సాధన చేస్తూ,
డేవ్ సిమ్స్ టీం లోటస్ మెకానిక్
పది రౌండ్లు వేసిన తరువాత అతను వచ్చి,
"ఎడమ చక్రంపైన ఏదో ఉందని అన్నాడు.
"ఏదో, నాకు ఎడమ చక్రంపైన ఏదో ఉన్నట్టు అనిపిస్తుంది, అది సరైనది కాదు."
మేము అంతా చూశాము, అంతా సరి చూశాము, అన్నీ బాగున్నట్టు అనిపించింది, అప్పుడు అన్నాడు,
"లేదు, ఏదో సరిగా లేదు."
అయితే, ఆ రాత్రి నేను ఎడమ రియర్ సస్పెన్షన్ మొత్తం విప్పి చూశాను,
చూస్తే, ఒక చక్రం బేరింగ్ అప్పుడే అరగటం మొదలయ్యింది.
అది ఎవరికైనా ఎలా తెలుస్తుందో నాకు తెలియదు, కానీ అతనికి తెలిసింది.
రేసు తరువాత, అతని కారును విప్పితే,
అతని సహడ్రైవర్ కారునూ విప్పితే,
జిమ్మీ కారులో నుంచి ఏ భాగాలు వచ్చేశాయో,
బిల్లీ కోవి టీం లోటస్ మెకానిక్
ఇంకో డ్రైవర్ కారులో ఏ భాగాలు వచ్చేశాయో చెప్పేయవచ్చు,
ఎందుకంటే జిమ్మీ కారులో భాగాలు కాస్త అటుఇటుగా అరిగిపోయాయి.
కానీ ఒక్క నిమిషం కూడా క్లార్క్ ఒక మంచి కారులో మాత్రమే విజయం పొందే
డ్రైవర్లలో ఒకరని అనుకోవద్దు.
ఉదాహరణకు, స్పాలో ఒక సంవత్సరం,
అతను తన గేర్‌బాక్స్ విడిపోతున్నప్పుడు రేసులో మొదటి స్థానంలో ఉన్నాడు.
అతను ఆగిపోయాడా?
లేదు. దాని బదులు రేసు మొత్తం నడిపాడు,
తడిలో, గంటకు 160 మైళ్ళ గురించి మాట్లాడుతున్నాము,
ఒక చేయి స్టీరింగ్ వీల్ మీద ఇంకో చేయి గేర్ లివర్ మీద పెట్టాడు.
అయినా గెలిచాడు
దగ్గర దగ్గరగా ఐదు నిమిషాల తేడాతో.
1965 సీజన్ వచ్చేసరికి,
క్లార్క్ రెండు ఫార్ములా టూ ఛాంపియన్లు గెలిచాడు,
టస్మాన్ సీరీస్, ఇండీ 500,
ఇక ఒక్క ఛాలెంజ్ మాత్రమే మిగిలి ఉంది.
అతి పెద్ద ఛాలెంజ్, ఫార్ములా వన్ ప్రపంచ టైటిల్.
ఎఫ్1 రేసులకు,
క్లార్క్ ఆధునీకరించిన లోటస్ 25 వర్షన్‌ను నడుపుతాడు.
ఆ కారు అతనిని అంతకు ముందు ప్రపంచ ఛాంపియన్‌షిప్‌కు తీసుకు వెళ్ళినది.
కానీ 25 ఉన్నంత అద్భుతంగానే ఉంది,
1965 వరకూ ఆ విషయాన్ని అధిగమించలేదు,
అది మూడేళ్ళ పాత డిజైన్‌ను, నవీకరించిన వర్షన్
కొన్ని చిన్న మార్పులు మాత్రమే చేసారు.
మరి జిమ్ ఎలా నిర్వహించగలడు?
దక్షిణ ఆఫ్రికాలో సీజన్ ప్రారంభ రేసులో,
జాక్ బ్రాబమ్,
గ్రహమ్ హిల్ ఇంకా ప్రపంచ విజేతగా ఏలుతున్న జాన్ సర్టీస్‌లతో తలపడాలి,
క్లార్క్ అర నిమిషం తేడాతో గెలిచాడు,
అది కూడా అతను జారిన డిస్క్‌తో బాధ పడుతూ గెలిచాడు.
తరువాత స్పా, ఆ తరువాత ఫ్రెంచ్ గ్రాండ్ ప్రీ.
ఆ రెండు కూడా అతను గెలిచాడు.
అతని లోటస్ బహుశా పాత ఇంజన్ ఉన్న కారు
కానీ ప్రత్యర్థులకు సంబంధించినంత వరకు, అది అందరినీ వెనుక వదిలి వెళ్ళింది.
కారు నడపటంలో ఎవరూ క్లార్క్‌ను ఓడించలేక పోయారు.
జిమ్మీ సాధన మొదలుపెట్టడానికి వెళ్ళి,
చాలా వేగవంతమైన రౌండు వేసేవాడు.
అతను తిరిగి వచ్చి, గోడ మీద కూర్చోని,
మీకు తెలుసా, కారును అరగదీయటం అర్ధంలేనిది.
ఆ తరువాత ఆగి అందరూ ఏమి చేస్తున్నారో చూసేవాడు,
తరువాత వెళ్ళి గెలిచి వచ్చేవాడు.
అతను కనుక రేసు ప్రారంభంలో ముందు వరుసలో ఉండి ఉండక పోతే కారుతో సమస్య అయ్యేది.
తరువాతది సిల్వర్‌స్టోన్,
సిల్వర్‌స్టోన్
ఇక్కడా అంతా మామూలుగానే అనిపించింది,
క్లార్క్ గెలవటం.
ఏదేమైనా, ముగింపు దశలో,
ఇంజన్ ఇంధనం వలన కలిగించే ఒత్తిడి కోల్పోవటం ప్రారంభించింది,
అది మలుపులలో గురుత్వాకర్షణ వలన పేలే ప్రమాదం ఉంది.
క్లార్క్ గేజ్‌లో ఇంధన ఒత్తిడి లేకుండా నడుపుతున్నాడు,
హిల్ వెనుక దూసుకు వస్తున్నాడు, గెలవటానికి తన లాప్ రికార్డు తనే దాటాడు.
అందుకే మలపులలో కారు నడపకుండా,
మలుపులలో అతను అది ఆపేసి, సులభంగా నడుపుతున్నాడు,
మలుపు దాటగానే మళ్ళీ అది ఆన్ చేసాడు,
అలా మిగతా రౌండు పూర్తి చేసి గెలిచాడు.
నూర్‌బర్గ్‌రింగ్
చివరకు, ఎఫ్1లో పాల్గొనేవారు నూర్‌బర్గ్‌రింగ్‌కు వచ్చారు,
ఇక్కడ క్లార్క్ ఎప్పుడూ గెలవలేదు.
ఫ్లయింగ్ స్కాట్‌కు, ప్రారంభానికి ముందు కాస్త ఆందోళనకర క్షణాలు అవి.
జర్మన్ గ్రాండ్ ప్రీ‌లో గెలిస్తే, అతను ప్రపంచ ఛాంపియన్ అవుతాడు.
ప్రారంభం నుంచి ముందంజలో ఉండి, క్లార్క్ నూర్‌బర్గ్‌రింగ్‌ శాపాన్ని దాటాడు,
రేసు గెలిచి దానితోపాటు ఫార్ములా వన్ ప్రపంచ టైటిల్‌నూ గెలిచాడు.
అయితే, మనం క్లార్క్ 1965 సీజన్ వృత్తాతం మొత్తం చూద్దాం.
అతను పాల్గొన్న 63 రేసులలో,
వరుసగా 31 గెలిచాడు,
ఎనిమిది సార్లు మొదటి మూడు స్థానాలలో ఒకడిగా వేదిక మీద నిలుచున్నాడు.
ప్రపంచ వ్యాప్తంగా అతనిని ఇప్పుడు
చాలా గొప్ప రేసింగ్ డ్రైవర్‌గా చూస్తారు.
అయినా ఈ బిడియస్తుడయిన స్కాట్‌మ్యాన్ ఆ ఏడు విజయాలను
నిరాడంబరమైన వేడుకను తన స్వస్థలం అయిన...
జిమ్ క్లార్క్ ప్రపంచ ఛాంపియన్ 1963-ఇండియానాపొలిస్-1965
...స్కాట్‌ల్యాండ్‌లో జరుపుకోవాలని అనుకున్నాడు.
బాగా చేశావు జిమ్ ప్రపంచ ఛాంపియన్
తరువాతి రెండు సంవత్సరాలు, గతానికి విరుద్ధంగా, దురదృష్టం వెంటాడి
పలు యాంత్రిక వైఫల్యాలతో మరో చాంపియన్‌షిప్ పొందలేకపోయాడు.
ఏదేమైనా, 1968లో, లోటస్ 49 నడుపుతూ,
కోలిన్ చాప్‌మ్యాన్ నుంచి ఇంకో ఆటను మార్చేది,
క్లార్క్ ఆ సంవత్సర మొదటి విజయం కైవసం చేసుకున్నాడు,
తరువాత ఇంకో ముఖ్య సీజన్ కోసం సిద్ధమయ్యాడు,
శుభాకాంక్షలు, జిమ్, అది ఖచ్చితంగా ఉత్తమ ప్రయత్నము.
సరే, చాలా ధన్యవాదాలు.
ఆ తరువాత వారాంతం అయిన ఏప్రిల్ 7న,
క్లార్క్‌కు రెండు రేసులలో పాల్గొనాల్సి ఉంది.
ఒకటి బ్రాండ్స్ హ్యాచ్ దగ్గర, మరొకటి హాకెన్‌హైమ్‌లో ఫార్ములా టూ రేసు.
దురదృష్టవశాత్తు, అతను జర్మన్ రేసులో పాల్గొన్నాడు.
ఏప్రిల్ 7 నాకు చెడ్డ రోజు.
అతను సంతోషంగా లేడు. ఆ రోజు విపరీతమైన చలిగా, తడిగా, మంచు కురుస్తూ ఉంది.
టైర్లకు వేడి ఇవ్వలేకపోయాం.
వాటిలో ఎలాంటి ఉష్ణోగ్రత ఇవ్వలేక పోయాం. ఎంత చేసినా గానీ.
జిమ్మీ నాతో, "ఈ రోజు నానుండి ఏమీ ఆశించవద్దు.
"కేవలం నాకు పిట్ బోర్డ్ గురించి తెలుపుతూ ఉండండి,
"ఎక్కడ ఉన్నది, ఇంకా ఎన్ని రౌండ్లు వేయాలి" అని అన్నాడు.
అదే అతను చెప్పిన చివరి మాటలు.
ఐదవ రౌండులో, క్లార్క్ కారు అకస్మాత్తుగా
ట్రాక్ నుండి గంటకు 170 మైళ్ళ వేగంతో పక్కకు విసిరేయబడ్డాడు.
నేను సంఘటనా స్థలానికి వెళ్ళాను, వాళ్ళు నన్ను చెట్లల్లోకి తీసుకెళ్ళారు,
అక్కడ ఏ అడ్డంకులు లేవు,
తారు రోడ్డు, చెట్లు ఉన్నాయి.
ఆ తరువాత నాకు ఒక దారి కనిపించింది, నేను ఆ కారులో ఏమి మిగిలాయా అని చూశాను...
అక్కడ చూడటానికి ఏమీ లేదు.
నేను, "ఇంజన్ గేర్‌బాక్స్ ఏది? ఏం జరుగుతుంది?" అని అన్నాను.
వాళ్ళు, "అది 35 గజాల దూరంలో ఉంది,
"మొక్కల మధ్య, అది మొక్కలను కత్తిరించేసింది" అని చెప్పారు.
నేను "డ్రైవర్ ఎక్కడ? జిమ్మీ ఎక్కడ?" అని అడిగాను.
అతను, "లేడు" అని చెప్పాడు.
మనం ప్రపంచంలోనే
ఉత్తమ డ్రైవర్‌ను కోల్పోయాం.
మనం ఏం చేయగలం?
జిమ్ క్లార్క్, అతను దేవుడు.
మొదటిసారి నేను అతనిని చూసినప్పుడు... "దేవుడా, నేను అది నమ్మలేకుండా ఉన్నాను."
మీరు నిజానికి అతనితో మాట్లాడుతూ ఉన్నారు,
అది అద్భుతమైన ప్రేరణ.
జీవితం విలువైనది.
అది...
నాకైతే, ఏడుపు వచ్చింది.
నన్ను క్షమించండి.
వైద్య నివేదిక ప్రకారం,
క్లార్క్ మెడ విరిగిన కారణంగా వెంటనే చనిపోయాడు,
ప్రమాదం తరువాత టైరులో గాలిపోవటం వల్ల జరిగింది.
అతను చనిపోయినప్పుడు, అతనికి కేవలం 32 ఏళ్ళ వయసు.
కానీ అతని తక్కువ కేరీర్‌లో,
అతను కొన్ని నిజంగా నమ్మశక్యం కాని విజయాలు కైవసం చేసుకున్నాడు.
ఫార్ములా వన్‌లో 73 రేసులలో 25 గెలిచాడు, అది నూటికి చూస్తే,
అతనిని హామిల్టన్, వెట్టల్, షూమాకర్‌ల కంటే ముందు స్థానంలో ఉన్నాడు.
మొదటి స్థానంలో, అతనికి 33 ఉన్నాయి, మళ్ళీ, నూటికి చూస్తే,
అతను ఇప్పటికీ రెండవ ఉత్తమ స్ధానంలో ఉన్నాడు.
ఫాంజియో వెనకాలే.
తరువాత గ్రాండ్ స్లామ్‌లు, ఎక్కడైతే డ్రైవర్‌కు పోల్ పోజీషన్ దొరుకుతుందో,
వేగవంతమైన రౌండ్, గెలుపు, రేసులో ప్రతి రౌండులో ముందజలో ఉన్నాడు.
షూమాకర్‌కు ఐదు గ్రాండ్ స్లామ్‌లు, సెనాకు నాలుగు.
జిమ్ క్లార్క్‌కు ఎనిమిది.
అది చరిత్రలో ఇంకే డ్రైవర్‌కు లేనన్నీ.
మీరు అంత ప్రతిభ ఉన్న వ్యక్తికి
ఇతర డ్రైవర్లు ఎక్కువ రేటింగ్ ఇస్తారని ఊహిస్తాము,
మీరు కరక్టే.
నన్ను ఫాంజియో కాక్‌టెయిల్ పార్టీకి పిలిచి, ఆయన నాతో అన్నారు,
"నా ఉద్దేశ్యంలో, జిమ్ క్లార్క్ ఎప్పటికీ చాలా గొప్ప రేసింగ్ డ్రైవర్."
అది ఫాంజియో చెప్పటం,
అంతకంటే ఉత్తమ ప్రశంస ఇంకొకటి ఉండదు.
ఐదు సార్లు ప్రపంచ విజేత అయిన దక్షిణ అమెరికన్‌ను మాత్రమే కాదు
స్కాట్‌ దేశీయుడిని అమితంగా ప్రేమించింది.
ఎడిన్‌బర్గ్‌లోని క్లార్క్ చదివిన పాత బడిలో,
అతని విజయాల ఙ్ఞాపకార్థంగా ఒక రాతి ఫలకం ఉంది.
జిమ్ క్లార్క్ ఓ.బి.ఈ. ఙ్ఞాపకార్థం లారెట్టో 1949-52
1991లో, శాసించిన ప్రపంచ విజేత
ప్రత్యేక తీర్థయాత్రగా ఆ బడికి వెళ్ళి
అతని స్కూల్ నుండి నివాళులు ప్రపంచం మొత్తం మారుమోగిన పేరు
తన గౌరవాన్ని చాటుకున్నాడు.
క్లార్క్ గురించి, సెనా మామూలుగా చెప్పారు,
"అతను నా బాల్యము నుండి హీరో.
"అతను ఉత్తములకే ఉత్తముడు."
సెనాలాగానే, క్లార్క్ తను ఎంతో ఉన్నత స్థితిలో ఉన్నప్పుడు చనిపోయాడు.
సెనాలాగానే, ఇంకా ఎన్ని రేసులు, ఛాంపియన్‌షిప్‌లు గేలిచేవాడో ఎవరికి తెలుసు?
అతను ఒక ప్రమాణం.
అంతే.
మోటారు రేసింగులో నేను చేయగలిగింది ఎక్కువగా
జిమ్ క్లార్క్ డ్రైవ్ చేసిన విధానంలోనే.
నేను కేవలం అతనిని అనుసరించాను.
అతను ఒక గొప్ప వ్యక్తి.
అతను ఇక గొప్ప వ్యక్తి, సౌమ్యమైన వ్యక్తి.
టీం లోటస్
అతను లేకపోవటం బాధాకరం ఎందుకంటే
అతను ఉంటే బాగుండేది.
అవును, అతను ఒక అద్భుతమైన వ్యక్తి, అది నమ్మశక్యం కానిది.
అదంతా అద్భుతమైంది.
అవును.
నన్ను నిజంగా అబ్బురపరిచేది ఏమిటంటే అతను అన్ని ఛాంపియన్‌షిప్‌లలో పాల్గొనడం.
నా ఉద్దేశ్యం, మీరు లూయిస్ హామిల్టన్
తన ఫార్ములా వన్ కారు దిగి ఇలా అనడం ఊహించగలరా,
"నేను ఎలాంటి ఇంటర్వ్యూలు ఇవ్వను, ఎందుకంటే నేను వెళ్ళాలి,
"టూరింగ్ కారు రేసులో పాల్గొనాలి." అతనది చేయడు.
ఖచ్చితంగా. అతను చేశాడు.
మనం గుర్తుంచుకోవాల్సిన విషయం ఇంకొకటి ఏంటంటే 60ల మొదట్లో,
మీరు ఆస్ట్రేలియా వెళ్ళి ఉంటే, విమానంలో వెళ్ళుంటే, ఎనిమిది చోట్ల ఆగాలి.
అక్కడ ఫ్లాట్‌బెడ్ ఉండదు, కనీసం సినిమాలూ ఉండవు.
-మీరు కూర్చోని ఉండాలి. -అవును,
అతను ఆ విమానం నుంచి దిగి, రేసులో పాల్గొని, అది గెలిచాడు అని మనం మర్చిపోకూడదు.
తరువాత ఇంకో విమానం ఎక్కి తిన్నగా
రేసు గెలవటానికి ఫ్రాన్స్ వెళ్ళాడు.
లేదు, ఇది ఆశ్చర్యకర విషయం. అంటే, అందరికీ ఇష్టమైన రేసింగ్ డ్రైవర్ ఉంటాడు,
ఇక్కడ ఉన్న అందరికీ ఉండి ఉంటాడని ఖచ్చితంగా చెప్పగలను.
అది, మీకు తెలుసు, అది సెనా, షూమాకర్, విలనవ్,
రోమన్ గ్రూషో, ఫాంజియో.
కానీ నువ్వు ఒక డ్రైవర్ గొప్పతనాన్ని కొలవటానికి లెక్కలు వేస్తే,
నువ్వు అది జిమ్ క్లార్క్ అని ముగించాలి.
శుభరాత్రి.